ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

\_\_\_ \_\_\_\_\_ 2017 թվականի N \_\_\_\_ -Ն

ՀՍԿԻՉ-ԴՐԱՄԱՐԿՂԱՅԻՆ ՄԵՔԵՆԱՆԵՐԻ ՁԵՌՔԲԵՐՄԱՆ ԵՎ ԻՐԱՑՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ԵՎ ԳՆՄԱՆ ԸՆԹԱՑԱԿԱՐԳ ՍԱՀՄԱՆԵԼՈՒ ՄԱՍԻՆ

Հիմք ընդունելով «Իրավական ակտերի մասին» Հայաստանի Հանրապետության օրենքի 14-րդ հոդվածի 1-ին մասը և 70-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Սահմանել, որ.

1) Հսկիչ-դրամարկղային մեքենաների գնման գործընթացը կազմակերպում է Հայաստանի Հանրապետության կառավարությանն առընթեր պետական եկամուտների կոմիտեն (այսուհետ` Կոմիտե).

2) Հսկիչ-դրամարկղային մեքենաների իրացման գները սահմանում է Կոմիտեի նախագահը.

3) Հսկիչ-դրամարկղային մեքենաների իրացումը կատարվում է «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության միջոցով` Կոմիտեի և «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության միջև կնքված պայմանագրի շրջանակներում.

4) Հսկիչ-դրամարկղային մեքենաների գինը հարկ վճարողների կողմից վճարվում է Հայաստանի Հանրապետության պետական բյուջեի համապատասխան հաշվեհամարին.

5) Հայաստանի Հանրապետության կառավարության 1998 թվականի նոյեմբերի 17-ի «Հայաստանի Հանրապետության սահմանամերձ համայնքների ցանկը հաստատելու մասին» N 713 որոշմամբ հաստատված ցանկում ներառված սահմանամերձ գյուղերում հաշվառված և փաստացի գործունեություն իրականացնող հարկ վճարողներին, որոնց համար հսկիչ-դրամարկղային մեքենաների կիրառումը պարտադիր է` դրանք տրամադրվում են անհատույց օգտագործման իրավունքով և վերջիններիս հետ կնքվում է հսկիչ-դրամարկղային մեքենաների անհատույց օգտագործման պայմանագիր, որում պարտադիր նախատեսվում են հետևյալ պայմանները.

ա. Հարկ վճարողներն անհատույց օգտագործման իրավունքով տրամադրված հսկիչ-դրամարկղային մեքենան պարտավոր են շահագործել բացառապես Հայաստանի Հանրապետության կառավարության 1998 թվականի նոյեմբերի 17-ի «Հայաստանի Հանրապետության սահմանամերձ համայնքների ցանկը հաստատելու մասին» N 713 որոշմամբ հաստատված ցանկում ներառված սահմանամերձ գյուղերում.

բ. Հարկ վճարողները պարտավոր են իրավաբանական անձանց լուծարման, անհատ ձեռնակատերերի հաշվառումից հանման դեպքերում 3-օրյա ժամկետում հարկային մարմին վերադարձնել անհատույց օգտագործման իրավունքով տրամադրված հսկիչ-դրամարկղային մեքենաները` անկախ դրանց մաշվածության աստիճանից.

գ. Հայաստանի Հանրապետության կառավարության 1998 թվականի նոյեմբերի 17-ի «Հայաստանի Հանրապետության սահմանամերձ համայնքների ցանկը հաստատելու մասին» N 713 որոշմամբ հաստատված ցանկում ներառված սահմանամերձ գյուղերից դուրս այլ վայրում հաշվառվելու և/կամ փաստացի գործունեություն իրականացնելու և անհատույց օգտագործման իրավունքով ստացած հսկիչ-դրամարկղային մեքենան այդ վայրերում շահագործելու դեպքում Հայասատանի Հանրապետության պետական բյուջեի համապատասխան հաշվեհամարին գործող ընդհանուր կարգով վճարում են հսկիչ-դրամարկղային մեքենաների համար սահմանված գինը.

6) Ավելացված արժեքի հարկ վճարող համարվող հարկ վճարողների կողմից հսկիչ-դրամարկղային մեքենաների գինը վճարվում է ամբողջությամբ և միանվագ.

7) Սույն կետի 5-րդ և 6-րդ ենթակետերում չնշված հարկ վճարողների կողմից հսկիչ-դրամարկղային մեքենաների գինը վճարվում է ամբողջությամբ և միանվագ կամ հարկ վճարողի ցանկությամբ 2 տարվա ընթացքում տարաժամկետ վճարումներով` ամսական համամասնությամբ: Սույն ենթակետում նշված հարկ վճարողների հետ կնքվում է հսկիչ-դրամարկղային մեքենաների գնի տարաժամկետ վճարման պայմանով առուվաճառքի պայմանագիր.

8) Սույն կետի 5-րդ ենթակետում նշված հարկ վճարողներին և 7-րդ ենթակետում նշված տարաժամկետ վճարման պայմանով հսկիչ-դրամարկղային մեքենա ձեռք բերող հարկ վճարողներին հսկիչ-դրամարկղային մեքենան տրամադրվում է համապատասխան պայմանագրերը կնքելու օրը, իսկ հսկիչ-դրամարկղային մեքենաների գինն ամբողջությամբ և միանվագ վճարած հարկ վճարողներին՝ վերջիններիս կողմից ներկայացված նոր (չշահագործված) հսկիչ-դրամարկղային մեքենաների ձեռքբերման դիմումները բավարարվելուց հետո.

9) Այն հարկ վճարողներին, որոնք սույն կետի 6-րդ և 7-րդ ենթակետերում նշված պայմաններով հսկիչ-դրամարկղային մեքենաներ ձեռք բերելուց հետո հաշվառվում և (կամ) գործունեություն են իրականացնում Հայաստանի Հանրապետության կառավարության 1998 թվականի նոյեմբերի 17-ի «Հայաստանի Հանրապետության սահմանամերձ համայնքների ցանկը հաստատելու մասին» N 713 որոշմամբ հաստատված ցանկում ներառված սահմանամերձ գյուղերում` շահագործելով նշված պայմաններով ձեռք բերված հսկիչ դրամարկղային մեքենաները` վերջիններիս համար վճարված գումարների վերադարձ, իսկ տարաժամկետ վճարման դեպքում դեռևս չվճարված գումարների վճարումից ազատում չի կատարվում:

2. Հայաստանի Հանրապետության կառավարության 2013 թվականի օգոստոսի 1-ի «Հսկիչ-դրամարկղային մեքենաներին ներկայացվող պահանջները, կիրառման կարգը հաստատելու և Հայաստանի Հանրապետության կառավարության 2004 թվականի օգոստոսի 26-ի թիվ 1325-Ն ու 2005 թվականի հունիսի 1-ի թիվ 946-Ն որոշումներն ուժը կորցրած ճանաչելու մասին» թիվ 846-Ն որոշման N 2 հավելվածում (այսուհետ՝ Հավելված) կատարել հետևյալ փոփոխությունները և լրացումը.

1) Հավելվածի 4-րդ կետի 1-ին ենթակետում ««Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության հաշվարկային» բառերը փոխարինել «Հայաստանի Հանրապետության պետական բյուջեի համապատասխան» բառերով.

2) Հավելվածի 5-րդ կետի 3-րդ ենթակետում «վճարված գումարը» բառերից հետո լրացնել «կամ տարաժամկետ վճարմամբ հսկիչ-դրամարկղային մեքենան ձեռք բերելու վերաբերյալ նշումը» բառերը.

3) Հավելվածի 6-րդ կետը շարադրել հետևյալ խմբագրությամբ.

«Նոր (չշահագործված) ՀԴՄ-ները կիրառելու վերաբերյալ դիմումները քննարկվում են «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության և հարկային մարմնի կողմից՝ երեք աշխատանքային օրվա ընթացքում: Դիմումը բավարարվում է, եթե դիմումում սխալներ չեն հայտնաբերվել և ՀԴՄ կիրառողի կողմից վճարվել է դիմումում նշված հսկիչ-դրամարկղային մեքենաների արժեքը (միանվագ վճարման դեպքում):».

4) Հավելվածի 7-րդ կետում «մեկ աշխատանքային օրվա ընթացքում» բառերը փոխարինել «սույն կարգի 6-րդ կետում սահմանված ժամկետի շրջանակներում» բառերով.

5) Հավելվածի 8-րդ կետն ուժը կորցրած ճանաչել:

3. Հայաստանի Հանրապետության կառավարության 2012 թվականի նոյեմբերի 8-ի «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպություն ստեղծելու մասին» թիվ 1419-Ն որոշման 5-րդ կետից հանել «Հայաստանի Հանրապետության օրենսդրությամբ սահմանված տեխնիկական պահանջներին համապատասխանող հսկիչ-դրամարկղային մեքենաների ներմուծում և հարկ վճարողներին իրացում կամ տրամադրում, ինչպես նաև» բառերը:

4. Ուժը կորցրած ճանաչել Հայաստանի Հանրապետության կառավարության 2014 թվականի հուլիսի 3-ի «Հայաստանի Հանրապետության կառավարության 2013 թվականի սեպտեմբերի 5-ի թիվ 968-Ն որոշման մեջ փոփոխություն կատարելու և թույլտվություն տալու մասին» N 662-Ն որոշման 2-րդ և 3-րդ կետերը:

5. Կոմիտեի նախագահին`

1) Հսկիչ-դրամարկղային մեքենաների ձեռքբերումներն իրականացնել մրցութային կարգով «Գնումների մասին» Հայաստանի Հանրապետության օրենքի 15-րդ հոդվածի 6-րդ մասի համաձայն` մինչև համապատասխան ֆինանսական միջոցներ նախատեսվելը:

2) Սույն կետի 1-ին ենթակետին համապատասխան պայմանագրերը կնքելուց հետո 15 օրյա ժամկետում ներկայացնել առաջարկություն` Հայաստանի Հանրապետության 2017 թվականի պետական բյուջեից ֆինանսական միջոցները հատկացնելու և դրա պայմանների վերաբերյալ:

6. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը և տարածվում է որոշումն ուժի մեջ մտնելուց հետո հսկիչ-դրամարկղային մեքենաներ ձեռք բերող հարկ վճարողների նկատմամբ:

**ՀԻՄՆԱՎՈՐՈՒՄ**

**«ՀՍԿԻՉ-ԴՐԱՄԱՐԿՂԱՅԻՆ ՄԵՔԵՆԱՆԵՐԻ ՁԵՌՔԲԵՐՄԱՆ ԵՎ ԻՐԱՑՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ԵՎ ԳՆՄԱՆ ԸՆԹԱՑԱԿԱՐԳ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ԸՆԴՈՒՆՄԱՆ**

Նախագծի ընդունման անհրաժեշտությունը պայմանավորված է այն հանգամանքով, որ արձանագրվել են դեպքեր, երբ 50 տոկոս գնով, ինչպես նաև անվճար հիմունքներով հսկիչ-դրամարկղային մեքենա ձեռք բերած հարկ վճարողներն իրացնում են ձեռք բերած հսկիչ-դրամարկղային մեքենաները կամ դրանք շահագործում են նոր հաշվառման կամ գործունեության իրականացման վայրերում, որոնք նախատեսված չեն ՀՀ կառավարության 2014 թվականի հուլիսի 3-ի թիվ 662-Ն որոշմամբ:

Ներկայացված նախագծով նոր կարգավորումներ են նախատեսվել, մասնավորապես`

- անվճար և 50 տոկոս գնով հսկիչ-դրամարկղային մեքենաների ձեռքբերման դրույթը ուժը կորցրած է ճանաչվել, փոխարենը նախատեսվել է, որ.

- Հայաստանի Հանրապետության կառավարության 1998 թվականի նոյեմբերի 17-ի «Հայաստանի Հանրապետության սահմանամերձ համայնքների ցանկը հաստատելու մասին» N 713 որոշմամբ հաստատված ցանկում ներառված սահմանամերձ գյուղերում հաշվառված և փաստացի գործունեություն իրականացնող հարկ վճարողներին, որոնց համար հսկիչ-դրամարկղային մեքենաների կիրառումը պարտադիր է` դրանք տրամադրվում են անհատույց օգտագործման իրավունքով.

- ավելացված արժեքի հարկ վճարող համարվող հարկ վճարողների կողմից հսկիչ-դրամարկղային մեքենաների գինը վճարվում է ամբողջությամբ և միանվագ, իսկ ավելացված արժեքի

մեքենաներ կիրառելու հարկ վճարող չհամարվողների կողմից` ամբողջությամբ և միանվագ կամ հարկ վճարողի ցանկությամբ 2 տարվա ընթացքում տարաժամկետ վճարումներով` ամսական համամասնությամբ:

Անհատույց օգտագործման իրավունքով հսկիչ-դրամարկղային մեքենա ձեռք բերած հարկ վճարողների համար հստակ պարտականություններ են սահմանվում նախագծով, նախատեսելով նաև, որ դրանց հետ կապված հարաբերությունները կկանոնակարգվեն անհատույց օգտագործման պայմանագրով:

Հաշվի առնելով այն հանգամանքը, որ անհատույց օգտագործման իրավունքով և տարաժամկետ վճարմամբ հսկիչ-դրամարկղային մեքենա ձեռք բերած հարկ վճարողների հետ կնքվելու են քաղաքացիաիրավական պայմանագրեր, ապա դրանցով հստակ կսահմանվեն կողմերի իրավունքները, պարտականությունները, ինչպես նաև պայմանագրի պայմանների խախտման դեպքում պատասխանատվության միջոցները:

Միաժամանակ, նախագծով նախատեսվում է հսկիչ-դրամարկղային մեքենաների ձեռքբերումն իրականացնել ՀՀ ԿԱ պետական եկամուտների կոմիտեի կողմից` «Գնումների մասին» ՀՀ օրենքով սահմանված մրցութային կարգով:

Հսկիչ-դրամարկղային մեքենաների իրացումը նախատեսվում է իրականացնել «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության միջոցով: Հաշվի առնելով այն հանգամանքը, որ հսկիչ-դրամարկղային մեքենաների գնումներն իրականացվելու են Կոմիտեի կողմից և դրանք համարվելու են պետական սեփականություն՝ հետևաբար դրանց գնի որոշումը նախագծով վերապահվել է Կոմիտեի նախագահին:

Միաժամանակ, նախագծով սահմանվել է, որ հսկիչ-դրամարկղային մեքենաների գինը հարկ վճարողների կողմից վճարվելու է Հայաստանի Հանրապետության պետական բյուջե:

Նախագծի կանոնակարգման շրջանակներում փոփոխվել է հարկ վճարողների կողմից նոր (չշահագործված) հսկիչ-դրամարկղային մեքենաներ կիրառելու վերաբերյալ էլեկտրոնային դիմումների քննարկման ժամկետը՝ 1 աշխատանքային օրվա փոխարեն սահմանելով 3 աշխատանքային օր: Նշված փոփոխության կատարման անհրաժեշտությունը կայանում է նրանում, որ պրակտիկայում կիրառելիության առումով հնարավոր չէ մեկ աշխատանքային օրվա ընթացքում հարցում կատարել և ստանալ պատասխան հարկ վճարողի հարկային ռեժիմի, հաշվառման և փաստացի գործունեության իրակացման վայրի, իսկ վճարում կատարելու պարտականություն սահմանված լինելու դեպքում` նաև վճարված գումարը պետական բյուջեի համապատասխան հաշվին մուտքագրված լինելու վերաբերյալ: Այս կապակցությամբ «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության կողմից հարկային մարմին ներկայացվող հարցումները և հարկային մարմնի կողմից ուղարկվող պատասխանները հնարավոր չի եղել իրականացնել 1 աշխատանքային օրվա ընթացքում, ինչը շտկելու նպատակով առաջարկվում է Նախագծով նախատեսել նշված տեղեկատվության փոխանակման համար համապատասխան գործողությունների կատարման առավել ողջամիտ` 3 աշխատանքային օրյա ժամկետ:

Նոր (չշահագործված) հսկիչ-դրամարկղային մեքենաներ ձեռք բերելու համար գումարը ամբողջությամբ և միանվագ վճարած հարկ վճարողներին հսկիչ-դրամարկղային մեքենաները նախատեսվում է տրամադրել դիմումը բավարարելուց հետո հարկ վճարողի կողմից նախընտրած ցանկացած ժամանակ:

Միաժամանակ, հաշվի առնելով, որ ավելացված արժեքի հարկ վճարող չհամարվող հարկ վճարողների կողմից նախագծով նախատեսվել է հսկիչ-դրամարկղային մեքենաների ձեռքբերման համար տարաժամկետ վճարման հնարավորություն ևս, նշվածի հետ կապված հսկիչ-դրամարկղային վերաբերյալ էլեկտրոնային դիմումների լրացման ենթակա տվյալների ցանկում լրացվել է հարկ վճարողի կողմից նշված վճարման եղանակը ընտրվելու դեպքում համապատասխան նշում կատարելու հնարավորությունը: Վճարման այս եղանակը ընտրած, ինչպես նաև սահմանամերձ գյուղերում հաշվառված և գործունեություն իրականացնող հարկ վճարողների կողմից նոր (չշահագործված) հսկիչ-դրամարկղային մեքենաներ կիրառելու վերաբերյալ էլեկտրոնային դիմումների քննարկումը նախատեսվում է իրականացնել ընդհանուր սահմանված կարգով և ժամկետներում, իսկ հսկիչ-դրամարկղային մեքենան վերջիններիս կտրամադրվի «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպության կողմից դիմումը բավարարելու վերաբերյալ էլեկտրոնային համակարգում համապատասխան նշում կատարելուց հետո «Հսկիչ-դրամարկղային մեքենաների ներդրման գրասենյակ» պետական ոչ առևտրային կազմակերպություն ներկայանալու և տարաժամկետ վճարման կամ անհատուց օգտագործման պայմանագիր կնքելու օրը:

**ՏԵՂԵԿԱՆՔ**

**«ՀՍԿԻՉ-ԴՐԱՄԱՐԿՂԱՅԻՆ ՄԵՔԵՆԱՆԵՐԻ ՁԵՌՔԲԵՐՄԱՆ ԵՎ ԻՐԱՑՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ԵՎ ԳՆՄԱՆ ԸՆԹԱՑԱԿԱՐԳ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ**

**ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ**

**ՄԱՍԻՆ**

«Հսկիչ-դրամարկղային մեքենաների ձեռքբերման և իրացման գործընթացը կազմակերպելու, Հայաստանի Հանրապետության կառավարության մի շարք որոշումներում փոփոխություններ և լրացում կատարելու և գնման ընթացակարգ սահմանելու մասին» Հայաստանի Հանրապետության կառավարության որոշման ընդունման կապակցությամբ այլ նորմատիվ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՀՍԿԻՉ-ԴՐԱՄԱՐԿՂԱՅԻՆ ՄԵՔԵՆԱՆԵՐԻ ՁԵՌՔԲԵՐՄԱՆ ԵՎ ԻՐԱՑՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ԵՎ ԳՆՄԱՆ ԸՆԹԱՑԱԿԱՐԳ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ**

**ԲՅՈՒՋԵԻ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ**

**ՆՎԱԶԵՑՄԱՆ ՄԱՍԻՆ**

«Հսկիչ-դրամարկղային մեքենաների ձեռքբերման և իրացման գործընթացը կազմակերպելու, Հայաստանի Հանրապետության կառավարության մի շարք որոշումներում փոփոխություններ և լրացում կատարելու և գնման ընթացակարգ սահմանելու մասին» Հայաստանի Հանրապետության կառավարության որոշման ընդունման դեպքում պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի առաջանում: